за разширяване обхвата на окончателното антидъмпингово мито, наложено с Регламент (ЕО) No 91/2009.
 (17)
 Подновяването на разследването е ограничено по обхват до изпълнението на решението на Съда по дело C-644/17 Eurobolt. В посоченото съдебно решение установената от Съда незаконосъобразност се отнася до задълженията, произтичащи от процедурата на консултативния комитет, посочена в член 15, параграф 2 от Регламент (ЕО) No 1225/2009 във формулировката му към въпросния момент. Междувременно тази процедура беше заменена с процедурата по разглеждане от комитет, посочена в член 5 от Регламент (ЕС) No 182/2011 (17) (18).
 (18)
 В това отношение Комисията отбелязва, че по принцип актовете на Европейският съюз се приемат в съответствие с процедурните правила, които са в сила към момента на приемането им. Независимо от това, именно поради отмяната на член 15, параграф 2 от Регламент (ЕО) No 1225/2009 във формулировката му към момента на въпросното разследване, производства като настоящото подновяване на разследването във връзка със заобикаляне на мерките, започнато съгласно член 13, параграф 3 от Регламент (ЕО) No 1225/2009, може, считано от отмяната на член 15, параграф 2 от Регламент (ЕО) No 1225/2009 във формулировката му, приложима към момента на приемането на Регламент (ЕС) No 723/2011, да приключат въз основа на процедурата на комитет, действаща понастоящем по отношение на налагането на антидъмпингови мерки (19). Съгласно член 15, параграф 3 от Регламент (ЕО) No 1225/2009, изменен и кодифициран в Регламент (ЕС) 2016/1036 (20), процедурата, която трябва да се следва за целите на настоящото подновяване, е посочената в член 5 от Регламент (ЕС) No 182/2011.
 (19)
 Тъй като в този конкретен случай становището, представено от Eurobolt в качеството му на заинтересовано лице по разследването, открито от Комисията на основание член 13, параграф 3 от Регламент (ЕО) No 1225/2009, не е било надлежно съобщено правилно на консултативния комитет, Комисията възнамерява да анализира въпросното становище (както и всяка допълнителната информация, предоставена от заинтересованите страни, както е предвидено в точка 2.2) и да отрази резултата от този анализ в предложението, което да се представи на комитета.
 (20)
 Впоследствие Комисията ще проведе консултация с комитета въз основа на процедурата по разглеждане, установена в член 5 от Регламент (ЕС) No 182/2011, както е посочено в член 15, параграф 3 от Регламент (ЕС) 2016/1036, не по-късно от 14 дни преди заседанието на посочения комитет. С това се цели да се даде възможност на правителствата на държавите членки да се запознаят с цялата свързана със становищата относима информация, така че тези правителства да могат чрез вътрешни и външни консултации да определят позиция, за да се защитят специфичните интереси на всяко от тях.
 2.2. Писмени изявления
 (21)
 Заинтересованите страни се приканват да изложат становищата си и да предоставят информация, както и доказателства в нейна подкрепа, по въпроси, отнасящи се до подновяването на разследването, в срок до 20 работни дни от дата на публикуване на настоящия регламент в Официален вестник на Европейския съюз.
 2.3. Възможност за изслушване от службите на Комисията, на които е възложено разследването
 (22)
 Заинтересованите страни могат да поискат да бъдат изслушани от службите на Комисията, на които е възложено разследването. Всяко искане